ใช้ยาฟลูโคนาโซล 200 มก. ใช้รักษาอาการเหล่านี้ได้ไหมครับ
สวัสดีค่ะ อาการปัสสาวะแล้วแสบ มีหนองไหล อาจเกิดจาก- การติดเชื้อหนองในแท้ ซึ่งอาการจะปรากฎหลังจากมีเพศสัมพันธ์ประมาณ 2-10 วัน โดยจะเริ่มจากมีอาการปัสสาวะขัด แสบเวลาปัสสาวะ ต่อมาเริ่มมีมูกใสๆ ไหลซึมออกจากท่อปัสสาวะ ภายใน 12 ชั่วโมงต่อมา จะกลายเป็นหนองข้นสีเหลือง หากมีเพศสัมพันธ์อีกจะรู้สึกเจ็บปวด บางรายอาจมีถุงอัณฑะบวมได้ หรือมีการบวมแดงที่หนังหุ้มปลายองคชาตร่วมด้วย ประมาณ 30% ของผู้ที่เป็นหนองในแท้มักติดหนองในเทียมร่วมด้วย- การติดเชื้อหนองในเทียม เกิดจากการติดเชื้อคนละชนิดกับหนองในแท้อาการจะปรากฎหลังจากได้รับเชื้อประมาณ 1-2 สัปดาห์ โดยประมาณ 50% ของผู้ที่ติดเชื้อจะไม่แสดงอาการใดๆ ที่เหลือจะมีอาการแสบที่ท่อปัสสาวะ ปัสสาวะขัด และมีมูกใสๆ หรือมูกขุ่นๆ ออกจากท่อปัสสาวะ ไม่ข้นเป็นหนองแบบโรคหนองในแท้ดังนั้น หากมีลักษณะที่หนองไหลจากอวัยวะเพศ ก็น่าจะเป็นหนองในแท้ ซึ่งแนะนำควรไปพบแพทย์เพื่อรักษาค่ะ การซื้อยามาทานเอง จะไม่ได้ทำให้โรคหายขาดสนิท และแม้ว่าอาการจะดีขึ้น แต่อาจผลข้างเคียงตามมาภายหลัง เช่น อัณฑะอักเสบ ต่อมลูกหมากอักเสบ และกลายเป็นหมันตามมาได้ อีกทั้งยังสามารถแพร่เชื้อไปสู่คู่นอนได้เรื่อยๆ และทำให้ผู้หญิงเกิดภาวะอุ้งเชิงกรานอักเสบตามมาได้ค่ะ ซึ่งการรักษา แพทย์มักฉีดยาปฏิชีวนะ ceftriaxone 250 มิลลิกรัม เข้ากล้าม 1 เข็มร่วมกับทานยา azithromycin 1 กรัม 1 ครั้งสำหรับยาฟลูโคนาโซล (fluconazole) นั้น เป็นยาที่ใช้รักษาการติดเชื้อรา ดังนั้น จึงไม่สามารถนำมาทานเพื่อรักษาอาการที่เป็นอยู่ได้ค่ะ